cyanic-selkie/wikianc huggingface dataset:
Мадьяр кыв
Мадьяр кыв — урал котырись угор группаӧ пыртана кыв. Мадьяр кыв видзӧ каналан статус Мадьярмуын. Медматынӧсь мадьяр кыв понда лоӧны йӧгралӧн кыввез: ханты да маньси. Сэсся коми да удмурт кыввезкӧт уна ӧткодьыс, мыля мадьяррес важынсянь вӧлісӧ топыт йитӧттэзын перым йӧзкӧт.
Pinus quadrifolia
Pinus quadrifolia (Pinus quadrifolia) –  быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 8 метра вылына да овлӧ 40 см кыза диаметрын. Пожум пантасьӧ Америкаись Ӧтлаасьӧм Штаттэзын да Мексикаын.
Аксёнова Ольга Петровна
Аксёнова Ольга Петровна (комиöн Петра Оля; 1961) — коми кыв туялісь, филология сьöрті кандидат.
Олантуй
О. П. Аксёнова чужис 1961' февраль 25' лунö Перем ладорись Коми кытшын, Юсьва районісь Йӧвсин.
1978' воын Оля помалс Крыкалёвын шöрöт школа, а 1983' годö Перемын пединститутісь коми-роч юкöт. 1983' восянь 1987' годöдз велöтіс Купрöсісь шöрöт школаын. 1987'—1988' воэзö вöлі Юсьваын оргвопроссэз сьöрті инструкторöн комсомол  райкомын. 1988' восянь да öнöдз уджалö Кудымкарын Перем коми наука юкöтын.
Наука
1990' годсянь 1995' воöдз О.П. Аксёнова аспиранталіс Сыктывкарын университитетас. Веськöтлісьöн сылöн вöлі Туркин Адольф Иванович. 1996' годö Петра Оля дорйис кандидат диссертация "Географияись перем коми терминнэз да кыдз нія функционируйтöны топонимияын".
Интерессэз наукаын: коми топонимия, перем коми диалекттэз.
Асторья олан
Айкаыс — Дерябин Валерий Семёнович. Эм ныв Мария.
Красинькӧв (Кӧсладор район)
Краси́нькӧв — Перем ладорись Коми кытшын, Кӧсладор районісь Чадзӧв посадмуын отиртöм грезд (деревня).
География
Красинькöвыс сулалö Берегшор веськыт вадöрын, Гортлудсянь ойвыв-рытвылö километра ылынаын, Чадзöв посадсянь лунвыв-асыввылын куим километра ылынаын.
Берегшорыс усьö Кыдзыс вылö, кöдö Берегшор уссёланьын шуöны Ме́льник, мыля кöркö татöн вöлі мельнича.
Красинькöвсянь асыввылö куйлöны ыббез да видззез. Видззезісь тöдöны сэтшöм ниммесö:
Ыббез вöлісö 150 га пасьтаöсь, öні нія турунсялöмась да вöрсялöмась:
Вöррез:
Мыссез:
Логгез:
Туйез
Öні Красинькöвын лыддьöны токö öтік туй :
История
Красинькöв дорын вöлöма важ чучкöй шойна. 1886' восянь татöн пондöмась гöрикö адззавны муись лыэз, кöртовöй ральниккез, шаманитанторрез.
1858' вося ревизия дырни Красинькöвсö абу на казьтыштöмась, натьтö грездыс татöн аркмис сёрöнжык. 1884'-1889' годдэзö деревняын вöлі 14 кöзяйство. 11-ыс сэк вузавлöмась нянь, кватя вузавлöмась пода. Отирыс ветлывлöмась кылöтны вöр, вöравлöмась да чериавлöмась. Грездын вöлöма мельнича.
1909' во кежö горттэз лоöмась 18-а, олöмась 128 морт.
Красинькöвыс перво вöлöма Юксьӧв волосьын, 1924' восянь пырö Чадзӧв сельсоветö.
1926' вося гижöтöм дырни татöн олöмась 159 морт (30 горт).
1929' сентяб кежö Красинькöвö лöсьöтöны му-видз уджалан артель, кытчö пырöмась 13 горт, 60 няньсёйись.
Сэсся Красиньковись, Гортлудісь да Тылавылісь кöзяйствоэсö öтлаöтöны "Комсомол" колхозö. Этійö колхозсö 1957' годö пыртöны ыджытжык колхозö "Путь Ильича", кытöн лоисö сідзжö кöзяйствоэз Бачманöвись ("Ленин" колхоз) да Чоййылісь и Пыдöсісь ("Путь Иллича" жö шусьöма). 1960' годö колхоззэз бöра гырисьмöтöны, "Путь Илличаö" пыртöны "Краснöй Звезда" колхозісь деревняэз (Чадзӧв, Поддячӧв, Карчой, Пеклаыб, Котша), но 1966' годö ни гырисьмöтöм "Путь Илличаись" Бачманöв ладорыс петö, "Искра" колхоз аркмöтікö. Этія колхозыс 1968' годö лоö Бачманöвскöй отделеннёöн Кӧсинскöй совхозын, а 1971' восянь Чадзӧвскӧй совхозлöн Бачманöвскöй отделеннёöн.
1956' годö Красинькöвын олöмась 141 морт, видзöмась 30 горт. Татöн вöлі колхозісь доранін, няньпöжалан, МТФ, СТФ, ПТФ.
1959' вося гижöтöм дырни грездын 93 морт ни кольöма, горттэз чинöмась 22-öдз, строеннёэз вöлісö 19-а.
2010' ародзын деревняись нуöтöмась медбöрья олісьöс. Кольччöмась сулавны дас прос керку.
Веськöтлан
Ӧні, 2007' во пондöтчансянь, Красинькӧвыс пырӧ Чадзӧв посадмуӧ.
Отир
Олöмась Красинькöвас краси́нькöвчи (öтік морт краси́нькöвеч, краси́нькöвка, тöдчöтним - краси́нькöвскöй). Отирыс вöлöмась комиöсь, баитöмась комиöн. Гумагаэз сьöрті 2009' во пондöтчикö Красинькӧвын олöмась куим морт, кöдна видзöмась кык горт. 2010' сентяб 18' лунö деревняись мунöма медбöрья олісьыс, Кучева Анна Филипповна (*1929). Красинькӧвыс öні отиртöм.
Красинькöвын важ оліссез вöлісö Кучеввез. Олöмась сідзжö Мининнэз да Чӧдоввез.
Увтыррезись тöдöны токö Мош рöд.
Ниммез: Опонь Паша, Настасика баб, Паша Анна, Куш Митипер...
Кöзяйство да быт
Коркö Красинькöвын вöлі колхозлöн бригада, сылöн бригаддом. Видзöмась ферма, вöв двор (сэсся кайöтöмась Бачманöвö).
Отирыс йылöтöмась мӧссэз да куканнез, баляэз, порссез, курӧггез.
Мельница весьтын вöлöма магазин.
Велöтан
Красинькöвын одзжык вöлі ясли. Велöтчынытö челядьыс ветлöмась Бачманöвö, кытöн вöлöма интернат.
Культура
Кöркö Красинькöвын вöлöма клуб.
Порйöтлöмась
Казьмöтаннэз да сингажöтаннэз
Красинькöвын вöлі часовенка шойна дорын.
Киров лапӧв
Киров лапӧв — веськӧтлан юкӧт Роч муын, Роч Федерация видзантор (субъект), коми отирлӧн горт муэзісь ӧтік. Пырӧ Волгадор федерал кытшӧ.
Канкарыс – Киров.
Куйланін
Киров лапӧв – ыджыткодь регион Европа ладорись Рочмуын. Сія куйлӧ Роч волькытін ойвыв-асыввылын. Нюжалӧ 570 км ылына ойвывсянь (61°4 о.п.) лунвылӧ (56°3 о.п.) да 440 км ылына рытвывсянь (41°17 а.к.) асыввылӧ (53°56 а.к.).
Мувывторыс – 120374 км² ыжда.
Кировсянь Мӧскваӧдз – 896 км ылына.
Ордчӧн Киров лапӧлыскӧт куйлӧны: ойвылын – Кардор лапӧв да Коми Республика, асыввылын – Перем ладор да Удмурт Республика, лунвылын – Тотара Республика да Мари Республика, а рытвылын – Вӧлӧгда, Кострома да Улісь Новгорт лапӧввез.
Мувевдӧр
Мувевдӧр – мыса волькытін, кӧда пӧліньтӧм ойвыв-асыввывсянь лунвыв-рытвылӧ. Медыджыт (337 м) да медучӧт (56 м) вылынаэз коласын неӧткодьыс лоӧ 281 м. Лапӧв шӧрын – Ятка мыссэз, ойвыв-асыввылын – Камайыв вылынін, ойвылын – Ойвыв мыссэз.
Ваэз
Киров лапӧлын котӧртӧны быдсӧн 19 753 ю да шор, ӧтласа кузяныс – 66,65 сюрс км. Ойвыв мыссэз янсӧтӧны кык бассейнлісь юэз – Вынваӧ да Волгаӧ визывтаннэз. Медыджыт тор Киров лапӧлісь босьтӧ Ятка баасейн. Ачыс Яткаыс усьӧ Кама юӧ Татара муын ни. Камаыслӧн Киров лапӧлас токӧ катыт визувтӧмыс.
Ыджыт юэзӧн регионас лыддисьӧны нысся Молома, Пижма, Луз, Кобра, Чупчи.
Тыэз Киров лапӧлын 4,5 сюрс мымда. Ӧтлаын пруддэзкӧт нылӧн лыдыс лэбтісьӧ 5,5 сюрсӧдз. Медыджыт тыэз: Акшубень ты (85 га), Орлов ты (63 га), Мусер ты (32 га). Медпыдын ваыс Лежнина тыын (36,6 м). Уржум районын куйлӧ ассяма Шайтан ты.
Киров лапӧвлӧн ойвыв торыс лёка нюрсялӧм. Камакатыт районас нюррез вевттьӧны 40% быдӧс мувывторсис. Медыджыт нюррес: Волма нюр (13514 га), Саламат нюр (10556 га), Кайсин нюр (10517 га).
Климат
Климатыс шӧркодя континетвывся. Киров лапӧв куйлӧ матынкодь Ойвыв океан дынсянь, сійӧн и кӧдзыт руыс вермӧ кокнита вовлыны татчӧ: тӧвнас овлӧ ёна кӧдзыт, а гожумся кадӧ нешоча кынмывлӧ нето лёка сайкавлӧ.
Уна во сьӧрна мурталӧм (меряйтӧм) шӧрӧт шонтӧгыс январ коста – нуль увтся –13,5–15°С, июль коста – нуль вывся +17+19°С. Абсолют максимум овлӧ +36+38°С, абсолют минимум – –45–50°С.
Руыслӧн ульсӧтыс 75–79%. Октябсянь февральӧдз этія лыдыс лоӧ 81–89%, вуджан кадӧ (март, сентяб) сія вежласьӧ 74%-сянь 85%-ӧдз. А медкӧс руыс овлӧ май-июнь коста – 61–68%.
Киров лапӧв пырӧ тырмытӧдз ульсялан зонаӧ. Енӧжва усьӧ быд мӧд лун. Во сьӧрна лапӧлас ваыс усьӧ енӧжсяняс шӧркодьын 500–680 мм кыза, ойвылын 590–680 мм, лунвылын – 500–550 мм кыза. Енӧжваись 60–70% усьӧ шоныт кадӧ.
Во сьӧрна унажыксӧ пӧльтӧны тӧввез лунвыв-рытвывсянь да лунвывсянь. Тӧлыслӧн шӧркодь перыта во сьӧрна лоӧ 3–5 м/с. Гожумнас тӧввез лӧньжыкӧсь (ог кӧ лыддьӧ тӧвчиккез), арнас выныс быдмӧ да кӧдзыт кад коста павкӧ максимум. Тӧлыс пӧльтӧ унажыксӧ порыввезӧн, кӧдналӧн перытаныс овлӧ 30–40 м/с, не кӧ чожжык.
Колана шедтассэз
Медыдыжт озырвынӧн (богатствоӧн) Киров лапӧлас лыддисьӧны вӧр (унажыксӧ лысъя породаэз), фосфориттэз, торф, куэз, ва да му. Татӧн пантасьӧ ӧддьӧн шоч металл волконскоит. Паськыта куйлӧны торф шогманіннэз. Уна рудатӧм минераллэз: извесняккез, мергеллез, сёйэз, лыаэз, кӧдза. Медбӧрья дасвоэзӧ адззалӧмась мамдакӧ мусир, а сідзжӧ бетонит сёйез. Киров лапӧлісь фосфориттэз шогманін лыддиссьӧ меджыджытӧн быдсӧн Европаын.
Вӧр-ва дорьяніннэз
Тодиль дорйӧны вӧр-васӧ 197 мувывторын, кӧдналӧн ӧтласа пасьтаыс 375,6 сюрс га. Ны коласын «Нургуш» нима пӧдналӧм му (федерациясянь видзанатор) да регионсянь видзана куим заказник (Пижма, Былина, Бушков вӧр). Сэсся регионсянь видзана вӧр-ва казьмӧтаннэз татӧн 189-а, да бурдӧтчан-веськӧтчан муэз куима. Ӧні КИров лапӧлас мӧдӧны лосьӧтны национал парк «Атар Лука».
История
Киров лапӧв аркмис 1936 декаб 5 лунӧ, кӧр Киров ладорись петіс Удмурт АССР. Ас кадӧ Киров ладор аркмис Горькӧй ладор разьӧм бӧрын – 1934 декаб 7 лунӧ.
Отир
Оліссезлӧн лыдыс Киров лапӧлын дугдывтӧг чинӧ, мыля отир мунӧны татісь овны Мӧскваӧ, Улісь Новгортӧ, Козаньӧ, Перемӧ.
Медбӧрья гижӧтӧм дырни Киров лапӧлын оліс 1503,5 сюрс морт. 2009 во пондӧтчан кежӧ оліссезлӧн лыдыс лоис 1401,2 сюрс морт (Роч муын быдӧс оліссезісь 1,0%).
Отирлӧн тшӧкытаыс: 11,3 морт/км², карын олӧны 72,1% (2009). Уджавны кужиссез – 911 сюрс морт.
2008 годӧ отирыслӧн аскежись чинӧм лоис 1 сюрс морт вылӧ –5,8  (шогмиссез – 11,3, куліссез – 17,1).
Медыджыт оланін Киров лапӧлас да сылӧн веськӧтлан шӧрин – Киров кар (464,5 сюрс олісь 2009 воын).
Чужанвуж сьӧрті тэчас
2002 годӧ Рочмуын отирӧс гижӧтӧм сьӧрті Киров лапӧлын оліс отир 150 чужанвужись, медуна:
Янсалӧм
Козак реформаӧдз Киров лапӧлын вӧлі 45 веськӧтлан юкӧт – районнэз да лапӧвсянь видзана каррез. Виль туйдӧттэз сьӧрті татӧн лоисӧ 39 район да квать кар кытш, кӧдна янсӧтчӧны 436 поснитжык муниципал юкӧт вылӧ (383 посадму и 53 карму).
Хунтлея
Хунтлей (Huntleya) –  Орхидея котырись  (Orchidaceae) быдмас увтыр. Хунтлея увтырӧ пырӧны 14 вид. Хунтлея пантасьӧ Медшöр да Лунвыв Америкаын.
Зубов Сергей Ильич
Зубов Сергей Ильич (1902-1964) – Коми кытш лöсьöтіссезісь öтік, уджаліс Коми кытшын отирöс велöтöм сьöрті.
Помаліс физика-математика сьöрті факультет Перемись университетын. Велöтіс Коми кытш школаэзын, вöлі медодзза юралісьöн Кудымкарись педучилищёын. Веськöтліс Коми кытшись да Перем лапöлісь отирöс велöтан юкöттэзöн.
1937’ воын С.И. Зубовöс пуксьöтісö. Пукаліс вит год.
Сёрöнжык (1958-1959) вöлі Пешнигортын «Заветы Ленина» колхозын юралісьöн.
Сылö сетöмась нёль медаль да гора ним «РСФСР школаын заслуженнöй велöтісь».
Куліс 1964’ воын.
Иньва (лыддьӧтан ӧктӧт)
Иньва — коми лыддьӧтан ӧктӧт (литературно-художественнӧй сборник), кӧдӧ кадісь кадӧ лэдзӧны Кудымкарын перем коми кыв вылын да рочӧн.
Ассис нимсӧ ӧктӧтыс босьтӧма Иньва ю сьӧрті, кӧда Коми кытш лунвылын лоӧ медыджыт юӧн.
Ыджыт косясян бӧрын медодзза лыддьӧтан ӧктӧт перем комиӧн петіс 1949 годӧ. Сылӧн ним вӧлі «Миян крайын», сэсся сэтшӧм ӧктӧттэсӧ лэдзлісӧ быдкодь ниммезӧн: «Мича асыв» (1951 во), «Миян луннэзӧ» (1954 во), а 1955 годӧ первуись петіс «Иньва» нима лыддьӧтан ӧктӧт. Сьӧрас лэдзӧм ӧктӧтыс бӧра петіс «Иньва» нимӧн (1958 во). Сыбӧрын лыддьӧтан ӧктӧттэз пондісӧ петны быд год:
1959 – «Тулысся ваэз»
1960 – «Веж ыб»
1961 – бӧра «Иньва»
1962 – «Парма»
1963 – «Гора му»
1964 восянь «Иньва» лои лыддьӧтан ӧктӧтыслӧ пырся ним.
1964-1968 – «Иньваэс» петлісӧ быд во, но сы бӧрын лыддьӧтан ӧктӧт пондісӧ лэдзны шочжыка. Сідз, «Иньва» локтіс лыддьӧтісь дынӧ 1971, 1976, 1983, 1987, 1992, 1995, 2002 воэзӧ.
Шипичинчи (Кӧчладор район)
Шипичинчи — Перем ладорись Коми кытшын, Кӧчладор районісь Кӧч посадмуын грезд (деревня). 2006 воӧдз сія вӧлі Кӧч сельсоветын.
Ордча грезддэз
Шипичинчисянь лунвылӧ 1,5 км ылынаын сулалӧ Каз грезд, сыбӧрын — Дуров да Шорша, лунвыв-рытвыласжык трак кузяс — Лобоз, Петрушин да Гаинчи. Ылынкодь ойвылас кӧ трак кузя мунны, петӧ Октябскӧй посёлок да Кӧч посад, ойвыв-рытвылас, нюр сайын — грезддэз Васькин да Тарас.
Отир
Шипичинчиын оліссезлӧн лыдыс медбӧрья нёльдас годӧн чинӧма невна не нёлись. 2009 во пондӧтчикӧ татӧн олісӧ 25 морт, кӧдна видзисӧ 10 горт, кӧть эшӧ 1970 годӧ грездас вӧлі 96 морт.
Ширись
Ширись (Pb), рочӧнжык свинеч - сія химияись 82-ӧд ӧтувтор. Дорсян металл, чочком рӧма. Топыта - 11,35 г/см³. Сылӧтан шонтӧг - 600,65 K.
Лимерова Валентина Александровна
Лимерова Валентина Александровна (*1964) — коми литература туялісь да критик, педагогика сьöрті кандидат.
Олан туй
В.А.Лимерова чужис 1964' январ 1' лунӧ Коми Республика Луздор районын, Берёзовка грездас.
Помаліс Сыктывкар университетісь филология факультет, сэсся уджаліс школаын коми да роч кыввез и литература сьӧрті велӧтісьӧн.
Аспиранталіс Мӧскваын, Велӧтӧмын национальнӧй проблемаэз сьӧрті НИИ бердын, велӧтіс Коми Республикаись Велӧтӧм зорӧтан институтын, Сыктывкар университетын.
2002' восянь Валентина Александровна — ыджытжык туялісь ИЯЛИ КНЦ УрО РАН-ын, 2002'–2007' воэзӧ юраліс сэтӧн литература туялан юкӧтас.
В.А.Лимерова пырӧ «Войвыв кодзув» журнал редколлегияӧ.
Проекттэз
В.А.Лимерова уджаліс нето вӧлі координаторӧн сэтшӧм туялан проекттэзын:
Туялӧм
В.А.Лимеровалӧн кандидат ним вылӧ диссертация вӧлі «Постижение авторской позиции при изучении эпических произведений родной литературы в 5–11 классах коми школы» (1995 во, наука веськӧтлісь − педагогика сьӧрті доктор, профессор К. М. Нартов).
Нотофагус
Нотофагус ( Nothofagus ) — быдмассэзлöн Fagales чукöрись нотофагус котырись корья пу увтыр. Нотофагус увтырӧ пырöны 35 вид. Нотофагус пантасьӧ Лунвыв Америкаын.
Лимерова Валентина Александровна
Туялӧм
В. А. Лимерова 100-ся унажык туялан уджлӧ автор.
Мукӧд гижӧттэс:
Небöггез
В.А.Лимеровалӧн торья небӧггез:
Этася сія вӧлі кыввидзись редакторӧн сэтшӧм небӧггезлӧ:
Краснокамск
Краснока́мск — Перем ладорын кар, Краснокамск районлӧн да Краснокамск кармулöн шӧрин.
Ним йылісь
Краснокамск карыс шусьö сідз Кама ю сьöрті, кöда дорын сійö лэбтöмась. А Красно- "гöрд" торыс мыччалö: Кама дорö карсö совет отир аркмöтöмась.
Кунинкоя (шор)
Кунинкоя – Финмуын шор, кöда котöртö Турку кар кузя да усьö Саристо саридзö.
Ним йылісь
Кунинкоя гижöны фин кыв вылын kuninkoja, мый лоö "саршор".
Ипсея
Ипсей (Ipsea ) –  Орхидея котырись  (Orchidaceae) быдмас увтыр. Ипсея увтырӧ пырӧны 3 - 5 вид. Ипсея пантасьӧ Азияын.
Чикманов (Юсьва район)
Чикманов (сідзжö шуöны Чикманова) — Перем ладорись Коми кытшын, Юсьва районсис Купрӧс посадмуын коми грезд (деревня).
География
Чикманов грезд сулалö Кудымкарсянь Пожвалань мунан туй дорын, Иньва юсянь ойвылö 1,5 км ылынаын. Кудымкарöдз муннытö 56 км, автобусöн 1:20.
Ордчöн, етшажык километрася ылынаын сулалöны: рытвылас, — Трипанов грезд, асыввылас, Пöй ю дорын, — Пашня грезд. Аксёновчи посадöдз колö мунны 2,5 км рытвылö, Купрöс посадöдз — 5 км асыввылö. Лунвылас 4 км ылынаын сулалö Крыкалёв посад, но веськыт туй сэтчöдз Чикмановсянь абу.
Рельефын тöдчöны:
Вöрын олöны ош, вӧрмӧс, кӧин, руч, ур. Быдмöны пикан, шышыбар.
Янсалöм
Чикманов грездын кык тор: ачыс Чикманов да Маркин.
Туйез
Чикманов грездын эм нёль туй
История
Чикманов грездын кöркö вöлöма колхоз "Март 8' лун", уджалöма клуб, школа. Отирыс вöлöм уна.
Веськöтлан
Öні Чикманов грезд пырö Купрӧс посадмуö, а 2006' воöдз сія вöлі Аксёновскöй сельсоветын. Аксёновчиын и öні пукалö морт, кöда влась нимсянь баитö чикмановчикöт.
Отир
Чикманов грездын олöны чикмановчи. 2009' во пондöтчикö нія вöлöмась 37 морт, кöдна видзöмась 17 горт (öні пö 41 морт, 16 горт). Отирыс комиöсь, баитöны комиöн. Уныжыкыс гишшöны Крохалёв да Кылосов.
Кöзяйство да быт
Ыджыт Чикмановын абуöсь. Отиырыс быдтöны карч, видзöны пода, вузалöны ма, чериалöны, öктöны тшак, ягöд да веськöтчан туруннэз.
Туйез Чикмановас умöльöсь, ас машинаэз абу уна. Быд час грезд пырйöт мунö автобус, эм тодильнöй сувтчан.
Лавкаэз грездын абуöсь, босьтасьнытö отирыс ветлöны Аксёновчиö нето Купрöсö.
Быт службаэз абуöсь жö, бритчыны да мый да колö мунны Юсьва посадöдз.
Медпункт ни аптека абу.
Дзебсьыны ветлöны куим километра сайö.
Культура
Челядьсад ни школа öні Чикмановын абуöсь. Медматын пондöтчан школа - Аксёновчиын. Ыджытжык челядь ветлöны велöтчыны Аксёновчиö жö нето Купрöсö.
Юрбытны татісь кристосаэз ветлöны Öнтипинчиö, Пожваö нето Майкарö.
Паветта
Паветта ( Pavetta )  —  марена котырись корья пу увтыр. Паветта увтырӧ пырöны 350 вид. Паветта пантасьӧ Африкаын да Азияын.
Зигопеталум
Зигопеталум (Zygopetalum) –  Орхидея котырись  (Orchidaceae) быдмас увтыр. Зигопеталум увтырӧ пырӧны 15 вид. Зигопеталум пантасьӧ Лунвыв Америкаын.
Февраль 30’ лун
Февраль (тӧвпом) 30’ лун — григорий лунлыддян сьӧрті абутӧм лун.
Бланко (мыс, Тунис)
Бланко́ (Кабо Бланко, Кап-Блан, Бен-Секка; арабскӧй шуӧт — Рас-бен-Сакка الرأس الأبيض) — мыс побережье вылын Средиземнӧй морелӧн государство Тунисын, сулалӧ неылын портовӧй карсянь Бизерта.
Аразай (Кудымкар район)
Аразай — грезд (деревня) Перем ладорись Коми кытшын, Кудымкар районас. Грездыс сулалӧ Кӧтыс ю дорын.
Ӧні Аразайыс пырӧ Иньвайыв посадмуӧ.
Изабелия
Изабелия ( Isabelia ) — Орхидея котырись (Orchidaceae) быдмас увтыр. Изабелия увтырӧ пырӧны 4 вид. Изабелия пантасьӧ Лунвыв Америкаын.
Кудым Ош
Кудым Ош - Иньва ладорись легендаэз сьöрті коми отирлöн важ герой. Кудымкар аркмöтісь.
Кытшöм вöлі Кудым
Кудымыс вöлöма ош кодь вына, сысянь и шуöмась сiйö Кудым Ош. Вöлöма мортыт куим аршин сувда, муыс сылö вынсö да мывкыдсö куим мортлiсь сетöма, а синнэс и ойнас тупкася буржыка аддзöмась.
Пасьтасьöма сiя не бура, не басöка, а тöв и гожум новйöма кучиккезiсь вурöм паськöм да кöмкöт, а юрсö не зэрсянь, не лымсянь, не шондiсянь, не лёк тöвсянь абу сайöвтлöма.
Кудымлöн мам да Чикыш
Кудым Ошлöн вöлöма ён высина мам — ыджыт мыгöра да мывкыд юра инь, кöдö шуöмась Пöвсин. Сiя быдöс родсö ас кипод увтас видзöма, и быдöнныс сiйö кывзöмась. Ачыс уджавлöма мужыккескöт тшöтш, гортас ыджыт кринкаöн ва кайöтлöма да абу кошшывлöма лаб каянiнсö, а кайлöма крутикас веськыта.
Пöвсин öддьöн радейтöма Ойпельöс — чудь отирлiсь бур енсö, и эта понда Ойпель пыр отсавлöма сылö.
Ныкöт жö олöма мöдiк инь — уна тöдiсь Чикыш. Сiя учöтсянь велалöм веськöтчыны да тшыкöтчыны, кужлöма изiсь шедтыны бичир, вийöм мортöс ловзьöтлöма. Тöдчывлöм Чикыш вöрись дядькöт — Сюра-пелякöт и вермывлöм пöртмавны мортлiсь синнэз.
Кудымлöн ай
Кудым Ошлöн айыс, Сылпанiсь пам, ветлывлöм войнаöн мöдiк увтыррез вылö: Курöгкарö и Круточойö, Кама дорö и Йöграö. Öтiк ветлансянь сiйö вайöтöмась кулöмöн, и нельки Пöвсин иньыс — Ойпельöс бура радейтiсь, да уна тöдiсь Чикыш абу вермöмась ловзьöтны сiйö.
Дзебасö сылпанса пöрись памнысö да пондасö бöрйыны виль памöс. И керасö памнас Кудым Ошöс. Сетасö сылö памлiсь паськöм да пас, бура юрбитасö Ойпельлö, тшöктасö берегитны Кудым Ошöс пöрöссянь да тшыкöтöмсянь, а эшö ёнжыка берегитны лёк ньöвъёссезсянь да лэчыт пуртсянь. А сыбöрын и том памлö висьталасö, медбы сiя сiдз жö бура, кыдз и пöрись памыс, дорйис нылiсь гортнысö да отирсö, челядьöс и пöрисьöс, медбы сылпанса лэчыта видзисö шодззезнысö, а ньöвъёссез медбы прокод вöлi мавтöмöсь бильöн.
Виль оланін
И сэтöн чудь увтыр казялас, кыдз шондiыс югдöтö Изъюр керöссö. Ачыс пö шондiыс мыччалö, кытöн пондам овны, - висьталас Кудым Ош да иньдöтчас сэтчин, Кува ю дорас. А сы бöрсянь мунасö томмес и кыссясö пöриссес. И керасö сэтчин аслыныс виль горт, йöръясö сiйö вылын йöрöн-заплотöн. И шуасö чуддэз ассиныс виль гортнысö Кудым кар Босьтас Кудым Ош бур козин да гöснеч и ветлас Изкарö, воннэз дынö, ваяс сэтчинiсь кöртовöй черрез, пурттэз да ньöвъёсь йыввез. А эшö тöдас мыйись сэтчин кöрт керöны и кыдз кöртсис чер-пурт дорöны. Сэксянь Кудымкарын лоас асланыс кöрт.
Юксякöт тышкасьöм
Кынымкö год бöртi, кöр уна ни öксяс няньыс, Кудым Ош корас гöссезöс, вердас нiйö чöскыт няньöн. Корас быдлаись, а Юкся оз лок: юöрыс сы дынöдз абу мунöма.
Эта кадсянь чудь увтырыс дугдöма öта-мöдкöт лёкасьны.
Кудым Ош няньсö быдöнныслö сетöма: Кöчлö и Пальлö, Юксялö и Анюшлö, Купралö и Майлö, кöр нiя янсöтчöмась сы дынiсь. Эта понда Кудым Ошсö отирыс вексö донтöм и казьтылöм бур кылöн.
Кулöм
Костö недыр олöма, а Кудым Ош сто год да эшö джын сто олас, и вöлись кулöмыс сы дынö локтас.
Пондас кувны богатыр, корас дынас Ошпиян зонсö да висьталас: — Кöр ме кула, пуктö менö сыспуись керöм гробö, а гробсö вартö кöртöн и крепыта игналö, ась и ва воть сэтчин оз сюр. Ме узя, мымда колö, и сайма. А кöр сайма, тiянлö олансö эшö буржыкö кера. Но и тiйö весь эд олö, прокод кошшö аслыныт шудсö. И ёртасьö матiсь и ылiсь йöзкöт. А öнi прошшайтчö мекöт. Быд мужык ась павкöтчас веськыт пельпон бердам öтiк чуньöн да босьтас менчим вын. Кин павкöтчас кык чуньöн да босьтас кыкись унажык вын, сiя выныс лоас лёк вын.
Прошшайтчасö отирыс, и Кудым Ош онмöссяс кыз онöн.
Тотар кыв
Тотар кыв (асмознаныс татар теле, татарча, tatar tele, tatarça) — тюрки кыввез увтырись йöз кыв, тотаралöн мамкыв, Тотармуын канкыв.
Араб анбур
1920 воэзӧдз тотаралöн вöлі араб анбур.
Выль латин тотара анбур
1999 воын тотараыс вöлі примитöмась виль латин анбур, но Рочму юраліссез тшöктісö анбурсö чапкыны, да одзлань гижны роч шыпассэзöн.
Галяшор (Юсьва район)
Галя́шор — Перем ладорись Коми кытшын, Юсьва районсис Купрӧс посадмуын коми грезд (деревня).
Ним йылісь
Галяшор грезд шусьö сідз Галяшор нима юок сьöрті, кöда дорын грездыс сулалö.
Туйез
Галяшор грездын эм кык туй :
Отир
2009' во пондöтчикö Галяшорас кольччис овны токö öтік морт.
Иньва (ю)
И́ньва (одзжык шуöмась Инва) — ыджыткодь ю Перем ладорись Коми кытшын, Камалӧн веськыт вож.
Иньвалӧн кузяыс – 257 км. Бассейныс – 5 920 км² ыжда. Ваӧктан вылынаыс (шӧркодяс) – 188 м. Пӧлінь (шӧркодяс) – 0,2 м/км.
Иньва пондӧтчӧ Камайыв вылынінын, неылын Киров лапӧвкӧт визирсяняс. Юыс котӧртӧ Коми му кузя асыввылӧ да усьӧ Кама вавидзанӧ Майкар дорын, Иньва курья аркмӧттӧнняс.
Хейростилис
Хейростилис (Cheirostylis) –  Орхидея котырись  (Orchidaceae) быдмас увтыр. Хейростилис увтырӧ пырӧны 53 вид. Хейростилис пантасьӧ Африкаын, Азияын да Америкаын.
Иньва (ю)
Юыс йысялӧ унажыксӧ октяб помын нето нояб пондӧтчикӧ, а оссьӧ – апрель коста.
Иньвалӧн уна вож. Шульгаланьсянь сыӧ усьӧны
Веськыт ладорсянь сыкӧт ӧтлаасьӧны:
Медыджытӧсь ны коласын – Велва, Юсьва, Кува да Исыв.
Ю котӧртӧ Коми кытшись кык район пыр: Кудымкарскӧй да Юсьвинскӧй. Сы дорын сулалӧны олан иннэз: Видзай, Дёма, Нёльсин, Иньвайыв, Пешнигорт, Кудымкар, Тшакылёвчи, Карпов, Аксёновчи, Купрӧс, Ыджыт Можга, Ӧнь, Майкар.
Иньва бассейнын унажык отирыс – комиӧсь, кӧдна аркмӧтӧны этнография сьӧрті тодильнӧй группа – иньвенса.
«Иньва» ним новйӧ сідзжӧ перем коми лыддьӧтан ӧктӧт, кӧдӧ кадісь кадӧ лэдзлӧны Кудымкарын асланым гижиссез журналыс туйӧ.
Хелонистеле
Хелонистеле (Chelonistele) –  Орхидея котырись  (Orchidaceae) быдмас увтыр. Хелонистеле увтырӧ пырӧны 12 вид. Хелонистеле пантасьӧ Азияын.
Исохилус
Исохилус (Isochilus) –  Орхидея котырись  (Orchidaceae) быдмас увтыр. Исохилус увтырӧ пырӧны 13 - 39 вид. Исохилус пантасьӧ Медшöр да Лунвыв Америкаын.
Барлия
Барлия (Barlia ) — орхидея котырись быдмас увтыр.
Виддэз
Barlia
Дёма (Кудымкар район)
Дёма — ыджыткодь грезд (деревня) Перем ладорись Коми кытшын, Кудымкар районас. Грездыс сулалӧ Кӧтыс ю дорын.
Ӧні Дёмаыс пырӧ Иньвайыв посадмуӧ.
Туйез
Дёмаын öні лыддьöны сизим :
Остапова Елена Васильевна
Остапова Елена Васильевна — коми литература туялісь да критик, филология сьöрті кандидат.
Олан туй
Ӧні Елена Васильевна уджалӧ доцентӧн Сыктывкар университетын, коми да чудь-йӧгра филология кафедраын.
Туялӧм
Е.В.Остапова туялӧ коми литературалісь поэтика, литература вуджӧтӧмын проблемаэз да коми литератураӧ сьӧрті велӧтан методика.
Коча посадму
Коча посадму (рочӧнжык: Большекочинскӧй сельскӧй поселеннё) — веськӧтлан юкӧт Перем ладорись Коми кытшын, Кӧчладор районас.
2009' во кежӧ татӧн вӧлі ӧтік посад да даскуим грезд (деревня). Олісссес – 1228 морт, кӧдна видзӧны 428 горт.
Шӧрин – Ыджыт Коча посад, кытӧн олӧны посадмуись невна не джын отирыс – 564 морт.
Юралісьыс: Рискова Мария Александровна
Коча посадмуись ӧння оланіннэз:
Юсьва (посад)
Юсьва — Перем ладорись Коми кытшын ыджыт посад, Юсьва районлöн да Юсьва посадмулöн шöрин.
Ним йылісь
Юсьва шусьö сідз Юсьва ю сьöрті.
Зигостатес
Зигостатес (Zygostates) – Орхидея котырись (Orchidaceae) быдмас увтыр. Зигостатес увтырӧ пырӧны 29 вид. Зигостатес пантасьӧ Лунвыв Америкаын.
Юсьва (посад)
Веськöтлан
Юсьва посад - Юсьва районлöн да Юсьва посадмулöн веськöтлан шöрин.
Отир
Олöны Юсьваын юсьвинса.
2009' во пондöтчикö нія вöлöмась 4752 морт.
Юсьваись памиллёэз коласын медодзза местаын Боталов, сы сьöрын мунöны Казанцев, Баяндин да Сторожев.
Етшажык адззам сэтшöм памиллёэз: Бычков,   Гордеев,   Мальцев, Петров,  Габов,  Котов,  Крохалев,  Мехоношин,   Семушев,  Хозяшев,  Хорошев,  Чечулин,  Колыхматов, Овчинников,  Ошмарин,  Сюркаев, Туляев, Утев, Якимов.
Быдöс гишшаннэз :
Игольнӧй (мыс)
'Мыс Иго́льнӧй (сідзжӧ Агульяс) — южісь оконечность (дорья южӧсь точка) Африкалӧн, территория ЮАР.
Лэбтиссьӧ 140 метр вылынаӧ. Сулалӧ 155 км южа-восток дынӧ Мыс Добрӧй Надеждалӧнсянь, шогмӧтӧ оконечность дугалісь, кӧда кыссьӧ Капскӧй мусянь. Кончитчӧ маякӧн 34° 51' южӧсь паськытаын и 20° 00' востокӧсь долготаын.
Доброй Надеждалӧн мыссянь нюжалӧ залив весьтын песокӧсь мель 840 километыра, представляющӧй ваултіся продолженнё южӧсь береглісь, кайӧ 37° южӧсь паськыталісь, то и эм южисьжык берегсис 240 км вылӧ. 36° ултын чмні, принимайтӧ коническӧй фигура, лэбтисися ва ординар весьтын 112—130 м. вылӧ и крута лэдзчисися глубинаӧ 340—380 м. Эта подводнӧй террасавс и нолӧтӧ нимсӧ Игольной мель (Banco de Agulhas), опаснӧй морекупайтчиссес понда незначительнӧй глубина ж и чож визыл Индийскӧй океансис Атлантикӧсь океанӧ улъя, кӧда керлӧ известнӧй буруннэсӧ, причина частӧй коральвӧйӧммезлӧн. Визыл мыссӧ Игольнӧйлӧн англичаниннэс шувлӧны Great Lagullas-Stream.
Pinus aristata
Pinus aristata (Pinus aristata) –  быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 5-15 метра вылына да овлӧ 1.5 метра кыза диаметрын. Пожум пантасьӧ Америкаись Ӧтлаасьӧм Штаттэзын.
Топиноя (шор)
Топиноя – Финмуын шор, кöда котöртö Турку кар кузя да усьö Вяхяёки юö.
Ним йылісь
Топиноя гижöны фин кыв вылын Topinoja.
Лыддьӧтан
Pienistä puroista
Краснодар
Краснодар — этӧ кар Рочмуын, Краснодар ладорлӧн канкар.
Мишпиян (Кудымкар район)
Мишпия́н — грезд (деревня) Перем ладорись Коми кытшын, Кудымкар районас.
Ӧні Мишпияныс пырӧ Иньвайыв посадмуӧ.
Войвыв кодзув
Войвыв кодзув — коми кыв вылын мичмыт литератураа да отир олан йылісь журнал. Петӧ Сыктывкарын 1926' восянь. Ӧні Коми му холдингын.
Ним йылісь
1926'-1931' воэзӧ журнал шусьӧма «Ордым» («Туёк»), 1931' восянь нимыс вӧлі «Ударник», 1946' годӧ сылӧ сетісӧ ним «Войвыв кодзув» (пк. «Ойвыв кӧдзув»).
Коилостилис
Коилостилис (Coilostylis) –  Орхидея котырись  (Orchidaceae) быдмас увтыр. Коилостилис увтырӧ пырӧны 7 вид. Коилостилис пантасьӧ Америкаын.
Кузьмина (Юсьва район)
Кузьмина́ — Перем ладорись Коми кытшын, Юсьва районсис Купрӧс посадмуын коми грезд (деревня).
Туйез
Кузьмина грездын лыддьöны вит туй :
Отир
2009' во пондöтчикö Кузьминаас öлöмась 96 морт, кöдна видзисö 33 горт.
Кунгур
Кунгу́р — Перем ладорын кар, Кунгур районлӧн шӧрин. Ачыс Кунгурыс районас оз пыр, а аркмöтö торья Кунгур каркытш.
Отир
Оліссезöс шуöны кунгуряккез.
Нёпин (Кудымкар район)
Нёпин — Перем ладорись Коми кытшын, Кудымкар районісь Белоёв посадмуын грезд (деревня).
Сенинов (Кудымкар район, Иньвайыв посадму)
Сенинов — грезд (деревня) Перем ладорись Коми кытшын, Кудымкар районас, Кӧтыс ю дорын.
Ӧні Сениновыс пырӧ Иньвайыв посадмуӧ.
Важ перем гижӧт
Важ перем гижöт (сідзжö шуöны важ перем гижöт, важ коми гижöт, важ коми анбур, Степанлöн анбур) — коми отирлӧн медваж гижöт, кöдö коми кыв понда лöсьöтöма вежа Перем Степан.
Ним йылісь
Перем гижöтнас этійö алфавитсö шуöны то мыля. XII-XV веккезö роччез нимтöмась Коми мунымöс Пе́ремь. Этійö кывсö локтісь славяна кывлöмась вепссэзлісь, кöдна ны сайись муэсö шуöмась Пе́рямя, мый лоö "Бöрму". Вежа Степаныс и локтас этія Перем муö, медбы пыртны татісь коми отирсö Кристос нимöн да лöсьöтны татчö епархия. Эта понда сылö коліс вуджöтны Ен небöггез коми кыв вылö. Мед текстыс вöлі виль кристосаэзлö вежöртана, мортыс босьтöма важ коми пассэз да лöсьöтöма нійö роч да эллин шыпассэз сьöрті. Перем муын оліссезлöн, коми отирлöн, лоис ассяма алфавит, кöдö и шуöны важ перем гижöтöн нето важ перем анбурöн.
Анбур (мукöдыс гижöны абур) лоö алфавит комиöн. Роч азбука моз жö, коми анбурыслöн нимыс аркмöма кык медодзза шыпаслісь ниммесö тэчöмöн: ан да бур. Медваж коми анбурсö вежа Степан и лöсьöтöма. Сійöн, кöр рочöн баитöны анбур йылісь, вежöртöны этія ним увтын токö стефаница. Но коми отирлöн анбуррес и сёрöнжык уна эшö вöлісö. Сысянь стефаница йылісь мийö комиöн висьталам: важ коми анбур нето Степанлöн анбур, и эта лоö сія жö, мый важ перем гижöт.
Перем коми лыддьӧтан
Перем коми лыддьӧтан нето коми пермяккезлöн литература — перем коми кыв вылын гижöм мичмöтан гижöттэз.
Пондöтчан
Перем коми литературалӧн медодзза оськӧввез йитсьӧны А. Зубов да М. Лихачёв ниммезӧн. Национальнӧй литератураыс аркмӧ да зорамӧ ас пытшкас. Фольклор туйдӧтіс перем коми литературасӧ керны медодзза оськӧввез.
Фольклор ӧктӧмын некокнит удж, отирлӧн устнӧй творчество колисӧ ассиныс пас А. Зубов (Питю Ӧньӧ) творчествоын. Сы гижӧттэзын, кыдз и фольклорын, позьӧ лыддьӧтны коми инькалӧн некокнит олан йылісь.
Мӧдік гижись, кӧда сідз жӧ осьтіс туй перем коми литературалӧ, М. Лихачёв. Сія унажыксӧ радейтӧмӧн гижӧ аслас му йылісь, ловья вӧр-ва йылісь. М. Лихачёв оліс сэтшӧм кадӧ, кӧр эз позь вежӧртны – кин сайын бур оланыс, сійӧн сылӧн гижӧттэс мыччалӧны этійӧ кадсӧ.
Этна жӧ годдэзӧ пешлӧны гижӧмын вын В. Дерябин, С. Караваев, Н. Попов, Ф. Тараканов.
1930-ӧт воэзся репрессияэз да Айму понда ыджыт война нуӧтісӧ олан том гижиссезлісь: А. Зубовлісь да М. Лихачёвлісь; И. Гагаринлісь, А. Аникинлісь, Н. Савельевлісь да Н. Ярковлісь.
Этія кадӧ зорамис дзир поэзия, прозаыс эз вӧв.
Вильжык история
1946-ӧт воӧ Кудымкарын вӧлі осьтӧм литературнӧй группа, кытчӧ пырисӧ поэттэз-фронтовиккез: Н. Попов, С. Караваев, М. Вавилин да том гижиссез: И. Шадрин, П. Златин да мӧдіккез. 1949-ӧт восянь пондіс петны литературно-художественнӧй сборник "Миян крайын" (1964-ӧт восянь – "Иньва"). Национальнӧй традицияэз дынӧ бергӧтчӧмыс сетіс тӧдчана тор поэзияын да прозаын. 1960-ӧт воэзӧ петісӧ рассказзэзӧн да повесттезӧн сборниккез война бӧрея гижиссезлӧн – В. Баталовлӧн, В. Климовлӧн, И. Мининлӧн, роч кыв вылын петісӧ А. Баяндинлӧн повесттез.
1950-ӧт – 1960-ӧт воэзӧ перем коми прозаын тӧдчӧмӧн позьӧ адззыны гижиссезлісь одзланься оськӧввез, кытӧн нія мыччалӧны олансӧ уна рӧмаӧн. В. Климовлӧн гижӧттэс малалӧны сьӧлӧмсянь шоныт руӧн. Гижись кужӧшӧн пыртӧ чужан кыв, сія кошшӧ отир сёрниын дона да бытшӧм кыввез. И. Минин бура видзӧтӧ коми пермяккезлісь история, сія пыдына мыччалӧ мортлісь пытшкисся олан. Т. Фадеев аслас гижӧттэзын мыччалӧ мортлісь му вылын некокнит олан. Гижись оз осудит ассис геройесӧ, а ӧтлаын тӧждісьӧ ныкӧт.
Прозаын ассиныс вын пешлӧны А. Ермаков, В. Кольчурин, В. Козлов, В. Канюков, Л. Нилогов. Важын ни гижӧ деревняын оліссез йылісь С. Федосеев.
1993-ӧт воӧ Коми (пермяцкӧй) книжнӧй издательство бӧр лоис самостоятельнӧйӧн, унажык пондіс уджавны перем коми гижиссезкӧт. Быд год петӧны кык кыв вылын книгаэз, сійӧн позьӧ тӧдсӧтны унажык отир перем коми литератураӧн.
Драматургия
Сьӧкытжык уджавны коми материал вылын национальнӧй драма театрлӧ, сідз кыдз коми кыв вылын етша драматургия. Этшӧм жанр вылын гижис коми драматург С. Можаев. Роч кыв вылын коми преданнёэз сьӧрті гижис М. Сторожева. Быд во театр сувтӧтӧ перем коми кыв вылын ӧтік-кык спектакль, мый лоӧ ӧддьӧн етша кытшын олісь отирлӧ. Перем коми кыв вылын спектакллес бура гленитчӧны видзӧтісьлӧ.
Перем комиöн гижиссез
Перем коми гижисӧ унаӧн:
Компареттия
Компареттия (Comparettia) – Орхидея котырись (Orchidaceae) быдмас увтыр. Компареттия увтырӧ пырӧны 16 вид. Компареттия пантасьӧ Америкаын.
Pinus balfouriana
Pinus balfouriana (Pinus balfouriana) –  быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 10–20 метра вылына да овлӧ 2 метра кыза диаметрын. Пожум пантасьӧ Америкаись Ӧтлаасьӧм Штаттэзын.
Лаппӧв
Лаппӧв - сія компьютерись тор.
Сыстеров Филимон Андриянович
Сыстеров Филимон Андриянович (1889-19??) – Коми кытш советтэзын функционер. Коми кытш лöсьöттіссезісь öтік.
Чужис 1889’ годö öння Кудымкар районісь Новожилова дынын. Помаліс карись училищё, строитчöм сьöрті курссэз, политграмота школа.
Павловния
Павловния ( Paulownia ) —  Lamiales чукöрись павловния котырись корья пу увтыр. Павловния увтырӧ пырöны 6-17 вид. Павловния пантасьӧ Азияын.
Ԋ
Ԋ, ԋ — коми кылын одззася шыпас, вӧлі молодцов анбурын.
Вежӧр-лов
Лов (рочӧнжык психика) - сія ловъя лад.
Вяхяёки (Авраёки вож)
Вяхяёки – Финмуын юок, кöда котöртö Турку кар кузя да усьö Авраёки юö.
Мехоношин Кузьма Тимофеевич
Мехоношин Кузьма Трофимович (1903-19??) – Коми кытш советтэзын функционер, окрисполкомын юралісь.
Олантуй
Чужис 1903' октяб 18' лунö öння Кудымкар районісь Вылісь Юсьва грездын. 1914' во помаліс нёлькласса училищё да муніс велöтчыны Кудымкарас, реальнöй училищёö. Öткоста уджаліс сапöгвочисьлö отсалісьöн. 1919' тулыснас велöтчöмсö помаліс да лоис велöтісьöн Кудымкарын, а 1922' годö велöтіс 1' тшупöта школаын Вылісь Юсьваын. Секретараліс комсомол позын. 1923' восянь уджаліс Перемын öтік заводас да Кыдзöлын шахтаас. Висянöсь вöлі да, армияын абу кысъялöма.
1924' августын, Камакатыт кытшись СПШ помалöм бöрын сійö пуктöмась Юсьваись ШНК-öн веськöтлісьö, кытöн сія уджалöм 1927' сентябöдз. Сы коста мортыс курссэзын лэбтіс квалификациясö ШКМ-ын велöтісьöдз. 1928' ноябсянь 1929' сентябöдз веськöтлöма профшколаын Куваын. 1930' сентябсянь 1931' годöдз вöлі Кудымкарись СХГ-öн веськöтлісь. 1931' юль 19' лунсянь редакторалö «Ленин туй вылöт» газетаын.
1933' декаб 8' лунö К.Т.Мехоношинöс бöрйöмась Коми окрисполкомö юралісьöн. Этія чинын сія пукаліс 1934' декаб 30' лунöдз.
Парткарьера
1921'-1927' воэзö К. Т. Мехоношинöс бöрйывлöмась Юсьва районісь, Кудымкар районісь да Коми кытшись комсомол комитеттэзö. 1925' воын сія пырис ВКП(б)-ö. 1926'-1934' годдэзö мортыс вöлі ВКП(б) Юсьва райкомын, а 1930'-1934' воэзö ВКП(б)-лöн Коми окружком бюроын.
Pinus densata
Pinus densata (Pinus densata) –  быдмассэзлӧн пожум котырись пожум увтырын (Pinus субувтырын) торья вид. Пожум пантасьӧ Китайын.
Pinus longaeva
Pinus longaeva (Pinus longaeva) – быдмассэзлӧн пожум котырись пожум увтырын (Ducampopinus субувтырын) торья вид. Пожумыс быдмӧ 5–15 метра вылына да овлӧ 2.5–3.6 метра кыза диаметрын. Пожум пантасьӧ Америкаись Ӧтлаасьӧм Штаттэзын.
Архинеоттия
Архинеоттия (Archineottia ) –  орхидея котырись быдмас увтыр.
Армодорум
Армодорум (Armodorum) –  орхидея котырись быдмас увтыр.
Турку университет
Турку университет – Финмуын университет. Сулалö Турку карын.
Лытва (кар)
Лытва нето — Перем ладорын неыджыт кар, Лытва районлӧн да Лытва кармулöн шӧрин.
Ним йылісь
Лытва карыс шусьö сідз Лытва ю сьöрті, кöда дорын сія сулалö. Рочöнжык карыс шусьö Öльöксандровскöй (роччез гижöны Александровск), мыля татісь завод пондöмась шуны Öльöксандровскöй завод (кöзяин пиянлöн ним сьöрті).
Арелдия
Арелдия (Areldia dressleri) –  орхидея котырись быдмас увтыр. Арелдия увтырӧ пырӧны 1 вид. Арелдия пантасьӧ Панамаын.
Лытва (кар)
Ним йылісь
Татісь оліссез сё шуöны карсö Лытва.
Сосновка (Кӧсладор район)
Сосно́вка — Перем ладорись Коми кытшын, Кӧсладор районісь Чадзӧв посадмуын посёлок.
Поддячӧв (Кӧсладор район)
Поддя́чӧв — Перем ладорись Коми кытшын, Кӧсладор районісь Чадзӧв посадмуын грезд (деревня).
Сосновка (Кӧсладор район)
Туйез
Öні Сосновкаын лыддьöны вит туй :
Веськöтлан
Ӧні Сосновкаыс пырӧ Чадзӧв посадмуӧ.
Отир
Гумагаэз сьöрті 2009' во пондöтчикö Сосновкаын олöмась 230 морт, кöдна видзöмась 77 горт.
Поддячӧв (Кӧсладор район)
Ним йылісь
Поддячöвсö татöн оліссез шуöны эшö Подячöв. Этимология сьöрті натьтö перво вöлі Подъя чой.
География
Поддячӧв сулалö Юксьöв—Кöс туй пöлöн Кӧс посадсянь рытвылö 27 км ылынаын (автобусöн кö мунны, петö 28 км, локтан 30 минутаöн) да Кӧч посадсянь ойвыв-асыввылö 33 км ылынаын (веськыт туй кузя).
Поддячöв бердын топ асыввылас, йылын, сулалö Чадзöв грезд, посадмулöн шöрин. Татіссез шуöны, Поддячöвыс пö сулалö урдöлын, Чадзöвыс вердöлын. Мед шедны Поддячовсянь Чадзöвö, колö кайны Кöсöгöр.
Местаыс осьтöм, öтмöдöрас паськыт видззез, кöдна одзжык вöлöмась ыббезöн.
Лунвыв-асыввылас, 3,5 км ылынаын сулалö йöзтöм Красинькöв грезд, ойвыв-рытвылас вит километра ылынаын поздісьöма кытчöдз отира Карчой да квать километра ылынаын Пеклаыб. Мунан кö рытвылö тракт кузя сизим километра, петö Пармайыл, 11,6 км кö мунан, петö Юксьöв, кöдна кыкнанныс Кöчладор районын ни.
Поддячöвсянь лунвывті котöртö Кыдзыс ю. Рытвывті километра етш ылынаын кывтö Кыдзыслöн шульга вож Яйва́.
Яйва вожсянь кык километра етш рытвылас вöлi Крычкан шор (вож), кöда öнi косьмис.
Асыввылас эмöсь эшö ю Нюрви́с.
Кыдзыс вылын Поддячöв весьтын, Яйва уссёланьын эм Короса́ыб пруд да Пуста пруд. Лунвывлань кык километра сьöртi эм Капран пруд.
Поддячöвсянь километра етш рыт вылö вöлi Яйва пруд.
Поддячöв дынын эмöсь нюррез:
Матісь видззез: Поддячöвчань Карчойöдз мунöны ыббез: Поддячöвсянь Юксьöв посадланьö ыббез:
Кузибрыл, Сьöд нять, Лыа ыб, Торчик, Яйвапос велдöр, Кык Яйва колас, Кузьпоспон, Вöрчой.
Лунлань ыббез:
Мырья пöдиб, Öльöш пöдиб, Яйва сай, Кыдзыскат, Капран, Льöмпуакуш, Сöбöль кулöм, Мыссэз, Губин йöр.
Матісь вöррез:
Туйез
Öні Поддячӧвын лыддьöны кык туй :
Веськöтлан
Ӧні Поддячӧвыс пырӧ Чадзӧв посадмуӧ.
Отир
Гумагаэз сьöрті 2009' во пондöтчикö Поддячӧвын олöмась 161 морт, кöдна видзöмась 52 горт.
Отирыс комиöсь, баитöны комиöн.
Медваж памиллёыс — Мартынов.
Лытва (кар)
География
Лытва кар сулалö Урал рытвыв покатын, Лытва ю дорын, Перемсянь ойвыв-асыввылö 185 км ылынаын.
Поддячӧв (Кӧсладор район)
Кöзяйство да быт
Экономика ладорсянь Поддячöвсö колö видзöтны öтлаын ордча Чадзöвыскöт.
Жумеллея
Жумеллея (Jumellea) –  Орхидея котырись  (Orchidaceae) быдмас увтыр. Жумеллея увтырӧ пырӧны 40 - 58 вид. Жумеллея пантасьӧ Мадагаскарын да Африкаын.
Поддячӧв (Кӧсладор район)
Кöзяйство да быт
Деревняын эм кынымкö.
Йöзыс быдтöны мöссэз, вöввез, баляэз, порссез, нимöв, курöггез.
Мусö озö ни гöрö.
Вöралісь эм быд керкуын. Мед вöравнытö, колö «Удачнöй» вöркöзяйстволісь ньöбны.
Туйез Поддячöвас быдкодьöсь, Ыджыт туйыс гравия. Сы кузя ветлöтöны машинаэз Юксьöв да Кöс коласын.
Уна отирлöн эм ас автомобиль.
Матісь Чадзöвын эм автобус сувтчан, автобусыс Поддячöв пырйöт мунö кыкись ойлуннас:
Поддячöвчи видзöтöны телевизор, а радио орöтöмась. Позьö йитчыны телефон пыр, но линия важмöм. Эм таксофоннэз, но карточкаэзöн öнджакерны отирыс абу на велалöмась.
Мобильник кутö öті-мöділаын (UTEL).
Пöддячöвын эм öтік лавка:
Эшö кыка вузасьöны Чадзöвын:
Быт сфера абу зорöтöм, шырсьыны да мый да ветлöны Кöсöдз.
Не, не , не канализация Поддячöв грездын абуöсь.
Эм ФАП, медматын больнича Кöсын.
Шойнаыс куйлö ордча Чадзöвсяняс лунвыв-асыввылö 1,5 км ылынаын. Поддячöвчиыс сэтчин жö дзебсьöны, чадзöвчи, пеклаыбчи да карчойчи моз.
Культура
Клубыс вердöлын, Чадзöвын, сэтчин чулöтлöны быдкодь вежалуннэз. Клубын эм библиотека, клуб бердас площадка (стадион).
Поддячöвын сулалö часовенка Пролавер, гажöн чулöтöны пролавер лун.
Отирыс порйöтöны и мöдік вичкуся празьниккез, шуам, стречалун, кöдö татöн шуöны трӧ́ича.
Посадлуннысö поддячöвчи озö на чулöтö.
Казьмöтаннэз да сингажöтаннэз
Мемориаллэз не казьмöтаннэз Поддячöвын абуöсь.
Берся
Чадзöв да Поддячöв öні позьö öтік ни лыддьыны, кöть одзжык нія пыр öтамöдныскöт вермасьöмась, быдыс ыджытжыкö бы вöлі пуксьö. Кöркö Поддячöвын олöмась унажык отирыс, а öні токö 1/3 олöны урдöлын, а 2/3-ыс вердöлын. Да и сельсоветлöн керкуыс уна сьöрна абу чой йылас сулалöма...
Латышева Вера Алексеевна
Олантуй
1956' годӧ помаліс Мӧскваын Ломоносов нима университет. Сэсся дасвит во уджалӧма АН СССР Коми филиалын.
Аспиранталіс Ленинградас, сэтісь Театр, музыка да хореография институтын. Кынымкӧ во велӧтіс Коми пединститутын да Велӧтіссез институтын.
1993' годӧ дорйис доктор ним вылӧ диссертация (Общность и различие в драматургии финно-угорских народов Поволжья и Приуралья).
Ӧні профессоралӧ Сыктывкар университетын.
Зі
Зі — кӧсгаг, отрядултісь стебельчатобрюхӧй (Apocrita), отрядісь перепончатаборддэза. Этӧ дӧс чушкалісь стебельчатобрюхӧез не нуӧтліссеза малямушшез кӧдзылкаррез дынӧ.
Арноттия
Арноттия (Arnottia ) –  орхидея котырись быдмас увтыр.
Нытва (кар)
Нытва — Перем ладорын кар, Нытва районлӧн да Нытва кармулöн шӧрин.
Арпофиллум
Арпофиллум (Arpophyllum ) –  орхидея котырись быдмас увтыр.
Киршин (Кӧчладор район)
Киршин — Перем ладорись Коми кытшын, Кöчладор районісь Коча посадмуын йöзтöм грезд (деревня).
Отир
Ӧні Киршинас некин оз ов.
Ниппонісь гӧрд пожум
Ниппонісь гӧрд пожум (Pinus densiflora) –  быдмассэзлӧн пожум котырись пожум увтырын (Pinus субувтырын) торья вид. Пожумыс быдмӧ 20–35 метра вылына да овлӧ 70-80 см кыза диаметрын. Пожум пантасьӧ Китайын (Хэйлунцзян, Цзянсу, Цзилинь, Ляонин, Шаньдун), Ниппонын (Хонсю да Кюсю, Сикоку), Кореяын да Рочмуын (Саридздын ладор).
Артрохилус
Артрохилус (Артрохилус) –  орхидея котырись быдмас увтыр.
Филиппова Валентина Викторовна
Олантуй
В. В. Филиппова чужис 1957' нояб 4' лунö öння Сöснагорт районын Винла грездын.
1981' годö сія помалiс Сыктывкар университетісь филология факультет «Филология» специальнось сьöрті.
1987'–1990' воэзö уджалö Сыктывкар университетын филология факультетас ассистентöн, 1990–1998' воэзö – ыджытжык велöтісьöн.
1990–1993' воэзö В. В. Филиппова вöлі филология факультетын деканöс вежись.
1992' годö Валентина Викторовна дорйис диссертация филология кандидат ним вылö, а 1998' годö сылö сетöмась доцент званнё, кöдаын сія и уджалöма сэсся Сыктывкар университетын.
В.В. Филиппова виччисьтöг куліс 2012' март 6' лунö Суомиын, Турку университетын стажировка коста.
Туялан удж
Валентина Викторовна туяліс коми фольклор да важся культура, публикуйтiс 50-ся унажык туялан удж, ны коласын 10 велöтан небöг, монография да фольклор öктöттэз.
Иньвайыв (Кудымкар район)
Иньвайыв (рочӧнжык: Верх Иньва) — Перем ладорись Коми кытшын, Кудымкар районас посад. Иньвайыв посадмулӧн шӧрин.
Ним йылісь
Одзжык посадыс рочӧн шусис Георгиевскӧй (Вермӧм вайись Георгий ним сьӧрті); сыбӧрын Бачево (атаман Бачев ним сьорті), сэсся Верх-Инвенскӧй, ӧні – Верх-Иньва. Посад шуӧм Иньвайывнас сы понда, мыля сулалӧ Иньва ю йывсянь 20 км ылынаын.
География
Иньвайыв посад сулалӧ Кудымкарсянь рытвылӧ 24 км ылынаын, Иньва ю дорын.
Туйез
Иньвайыв посадын öні лыддьöны 24 да куим туйколас  :
История
Медматын археология казьмӧтан адззӧм Иньвайыв посадсянь 5 км ылынаын: Васёвчи селищё.
Отир
Отирыс комиӧсь. Тшӧкжыка пантасяна гишшаннэз: Ермаков, Бачев, Старцев, Хозяшев.
Берся
Иньвайыв посадын олӧны Ликачёв Микальлӧн «Козинтӧг» поэмаись мукӧд геройез.
Кегелиелла
Кегелиелла (Kegeliella) –  Орхидея котырись  (Orchidaceae) быдмас увтыр. Кегелиелла увтырӧ пырӧны 4 вид. Кегелиелла пантасьӧ Америкаын (Никарагуа да Венесуэла).
Королёв (Кудымкар район)
Королёв — Перем ладорись Коми кытшын, Кудымкар районісь Белоёв посадмуын грезд (деревня).
Мадьярму
Мадьярму — мадьяр отирлӧн республика Европа шӧрын. Мезмыт канмуӧн Мадьярму лоис 1918 годӧ, кӧр разьсис кыкторья Австрияк-Мадьяр империя. Ордчӧн Мадьярмукӧт ӧні куйлӧны татшӧм канмуэз: Австрия, Словенско, Украина, Ромыния, Сӧрбия, Хӧрватска да Словения.